อยู่ดีๆ ก็ปวดฟันไม่รู้ว่าซีกไหน บ้างที่ก็ปวดบนและล่าง ทั้งซ้ายและขวาบ้าง ปวดสัก 1-2 นาที หายไป เวลานอนเป็นคนนอนหลับสนิทมากๆคะ แต่พอมีอาการแบบนี้ชอบสะดุ้งตื่นมากลางดึกแล้วก็ปวด ส่วนใหญ่ปวดข้างซ้ายคะ ไม่เคยอุดฟัน บริเวณฟันกราม เคยอุดแต่ข้างหน้าคะ
สวัสดีค่ะ หากเป็นอาการการปวดฟันอาจปวดแบบแปล๊บๆ ปวดตุบ ๆ อาจปวดเป็นพักๆ หรือปวดตลอดเวลา และจะรู้สึกปวดมากขึ้นเมื่อกัดหรือเคี้ยวอาหาร อาการปวดอาจแย่ลงในช่วงกลางคืน โดยเฉพาะเมื่อนอนลง อาจเห็นอาการบวมที่เหงือกได้ หรือมีหนองหรือเลือดไหลออกมา นอกจากนี้อาจปวดบริเวณฟันที่ถูกถอนไปแล้วหรือฟันที่หัก บางครั้งอาการปวดอาจไม่ชัดเจนว่ามาจากฟันบนหรือฟันล่าง หากเกิดจากฟันบนอาจไปปวดบริเวณโพรงจมูกหรือโหนกแก้มได้ หรือหากเกิดจากฟันกรามล่าง อาจไปปวดบริเวณหูได้นอกจากนี้ อาจมีอาการปวดศีรษะ มีไข้ และมีกลิ่นปากได้อาการปวดฟัน อาจเกิดจาก- ฟันหัก ฟันบิ่น ฟันแตก- ฟันผุ- ปลายรากฟันอักเสบ ฝีที่ปลายรากฟัน- ฟันคุด- การรักษาฟัน เช่น การอุดฟัน- การนอนกัดฟัน โดยจะสร้างความเสียหายต่อฟันได้ และส่งผลต่อเส้นประสาทบริเวณนั้น ทำให้ไวต่อความรู้สึกยิ่งขึ้น- เหงือกอักเสบนอกจากนี้อาจเป็นอาการปวดร้ามาจากอวัยวะใกล้เคียงอื่นๆ เช่น เป็นไซนัสอักเสบ หูชั้นกลางอักเสบ รวมถึงโรคหลอดเลือดหัวใจด้วยแนะนำให้ ไปพบทันตแพทย์ เพื่อตรวจหาสาเหตุนะคะ